ขอด้วยความสุภาพ คิดหาเหตุผล
มีแนวโน้มอย่างมากว่าอาจารย์จะยอมเลื่อนกำหนดส่งงานให้หากคุณขอไว้ก่อนที่จะครบกำหนดส่งงาน ขออาจารย์แต่เนิ่นๆ ทันทีที่คุณคิดว่าคุณอาจต้องการมัน แทนที่จะไปขอเอาในคืนก่อนวันครบกำหนดส่งงานหรือหลังจากนั้น การพูดคุยตัวต่อตัวกับอาจารย์ของคุณจะทำให้เขาเห็นว่าคุณกำลังพูดความจริงที่จะมาขอให้อาจารย์เลื่อนกำหนดส่งงานออกไป เมื่อไหร่ที่รู้ตัวว่าคุณต้องการเลื่อนเวลาส่งงาน ให้เข้าพบเวลาที่อาจารย์เข้ามาทำงาน หรืออย่างน้อยให้ขอคุยกับอาจารย์หลังคาบเรียนสักครู่หนึ่ง หากคุณป่วย ติดกิจธุระที่อื่น หรือเป็นช่วงสุดสัปดาห์ที่คุณอาจไม่สามารถเข้าไปติดต่ออาจารย์ด้วยตัวเองได้ ในกรณีเช่นนี้ ให้วางแผนส่งอีเมลอย่างสุภาพเพื่อขอเวลาเขียนงานเพิ่ม การเลื่อนกำหนดส่งงานควรให้เวลาที่สมเหตุสมผลในการเขียนงานให้เสร็จ ขึ้นอยู่กับว่าคุณเริ่มทำงานนั้นมานานเท่าไหร่และทำเสร็จไปมากน้อยแค่ไหนแล้ว คิดถึงลักษณะนิสัยของอาจารย์ของคุณด้วยในการตัดสินใจว่าจะขอเวลาเพิ่มสักเท่าไหร่ดี  หากอาจารย์ของคุณมีท่าทีเข้มงวด ให้เขาเป็นคนตัดสินใจเลยว่าจะให้เวลาคุณเพิ่มมากน้อยแค่ไหน คุณอาจทำได้แค่ยอมรับเวลาที่อาจารย์เสนอมาให้ หากอาจารย์ของคุณดูท่าจะไม่เข้มงวดนัก และคุณคิดว่าคุณสามารถเขียนงานเสร็จภายในเวลาที่คุณเลือกแล้ว (เช่น ขอเวลาเพิ่มอีกสองวัน) ให้คุณเสนอเวลาที่ตัวเองคิดไว้เลย หากอาจารย์ของคุณดูท่าจะช่างต่อรอง ให้คุณขอเวลาเผื่อไว้เลย หากคุณคิดว่าคุณสามารถเขียนงานเสร็จได้หากมีเวลาเพิ่มสองวัน ให้คุณขอเวลาสีวันกับอาจารย์ดูก่อน และรอให้อาจารย์ต่อรองเวลากับคุณ ก่อนที่คุณจะขอร้องอาจารย์ของคุณ อ่านประมวลรายวิชา และระเบียบอื่นๆ ของหลักสูตรอีกรอบหนึ่ง บางครั้งอาจารย์ทั้งหลายอาจจะบอกเลยหากพวกเขายินยอมให้เลื่อนการส่งงานได้ ยินดีที่จะพิจารณาเลื่อนเวลาส่งงาน หรือว่าไม่มีนโยบายเลื่อนกำหนดส่งงานใดๆ ทั้งสิ้น  การรู้กฎของอาจารย์ของคุณ และรู้ว่าพวกเขายินดีที่จะทำอะไร จะช่วยให้คุณเลือกสรรคำพูดในการขอร้องอาจารย์ของคุณได้ถูกต้องเหมาะสม การเจ็บป่วยที่รุนแรง เช่น ไข้หวัดใหญ่ เป็นเหตุอันควรที่จะขอเลื่อนกำหนดส่งงานออกไป อย่างไรก็ตาม หากคุณบอกว่าคุณป่วย ให้เตรียมใจไว้ว่าอาจารย์บางท่านอาจขอใบรับรองแพทย์หรือหลักฐานอื่นๆ   หากคุณบอกว่าคุณป่วย อาจารย์ส่วนมากจะเข้าใจ คุณไม่จำเป็นต้องสาธยายให้มากมายเกี่ยวกับปัญหาที่ลำไส้ของคุณ หรือปัญหาอื่นๆ อาจารย์ส่วนใหญ่ไม่ได้อยากจะรับรู้รายละเอียดเหล่านี้ คำพูดง่ายๆ จะช่วยให้สำเร็จได้ เช่น: “อาจารย์ทอมป์สัน ผมป่วยเป็นไข้หวัดใหญ่หนักมาก ช่วงสุดสัปดาห์ และต้องการเวลาเขียนงานอีกสักหน่อย เป็นไปได้หรือไม่ครับที่อาจารย์จะเลื่อนกำหนดส่งงานออกไปอีกหน่อย ผมยินดีที่จะนำเอกสารจากศูนย์บริการสุขภาพของมหาวิทยาลัยมาแสดงหากอาจารย์ต้องการจะดู” หากมีสมาชิกในครอบครัวเสียชีวิตหรือป่วยหนัก หรือมีความยากลำบากที่ไม่คาดคิดเกิดขึ้น นี่เป็นเหตุผลที่ดีที่จะใช้ขอเลื่อนเวลาการส่งงาน อาจารย์หลายท่านยินดีที่จะเลื่อนกำหนดส่งงานให้สำหรับกรณีที่นักเรียนมีเรื่องฉุกเฉินส่วนตัวจริงๆ แต่ขอคุณจงอย่าใช้โอกาสนี้ในทางที่ผิดล่ะ  ลองพูดประมาณว่า "เรียน อาจารย์ทอมป์สัน ผมขอโทษที่จะต้องแจ้งว่า เมื่อคืนคุณน้าของแม่ผมเพิ่งเสียชีวิตตอนนี้ผมอยู่กับครอบครัวและจะต้องเข้าร่วมพิธีศพ ผมตั้งใจที่จะเขียนงานของวิชาอาจารย์ให้เสร็จพรุ่งนี้ แต่เนื่องจากสถานการณ์บังคับ ผมขอเลื่อนกำหนดส่งงานออกไปสักสองวันจะได้หรือไม่ครับ" อาจารย์อาจจะหรืออาจจะไม่ขอเอกสารสำหรับเรื่องฉุกเฉิน ดังนั้น คุณไม่ควรเลือกใช้วิธีนี้หากคุณไม่สามารถหาเอกสารมายืนยันเรื่องดังกล่าวได้ อาจารย์จะเข้าใจว่าคุณอาจลงเรียนหลายวิชาในเวลาเดียวกัน ประกอบกับคุณอาจมีเรื่องอื่นๆ ในชีวิตเข้ามาเช่นกัน บางครั้งคุณอาจต้องการเลื่อนกำหนดส่งงานออกไปก็เพราะคุณรู้สึกว่างานท่วมหัวคุณแล้ว หากสถานการณ์ที่ว่ามานี้เกิดกับคุณ การลองขอเลื่อนกำหนดส่งงานก็เป็นอะไรที่น่าลองทำดู  เน้นย้ำกับอาจารย์ว่า ที่คุณต้องการขอเลื่อนกำหนดส่งงานก็เพื่อที่จะได้ผลิตงานออกมาได้ดี เช่น “ที่ผมขอร้องให้อาจารย์เลื่อนกำหนดส่งงานออกไปก็เพราะผมมีงานล้นมือ มีสามวิชาที่จะสอบในวันเดียวกันกับวันครบกำหนดส่งงานวิชาของอาจารย์ ผมอยากจะเขียนงานวิชาอาจารย์ให้ได้ดีๆ และให้ความใส่ใจกับมันอย่างที่มันควรจะเป็น และการได้เวลาเพิ่มอีกสักหนึ่งหรือสองวันจะช่วยได้มากเลยครับ” นักเรียนสามารถจับกลุ่มร่วมกันขอร้องให้อาจารย์เลื่อนกำหนดส่งงานออกไปได้หากว่าพวกเขาต่างมีสอบ หรือมีงานอื่นที่มาแย่งเวลาที่ควรต้องใช้ในการเขียนงานส่งไป หากนักเรียนหลายคนต่างขอร้องสิ่งเดียวกัน มันอาจมีน้ำหนักมากกว่าคุณคนเดียวไปขอ ลองพูดประมาณว่า “อาจารย์ทอมป์สันครับ มีนักเรียน 7 คนในวิชาของอาจารย์ที่ลงเรียนวิชาเคมี 220 เช่นกัน และพวกเราต้องสอบในวันที่ครบกำหนดส่งงานของอาจารย์ พวกเราขอเลื่อนวันกำหนดส่งงานออกไปสักวันหนึ่ง เพื่อพวกเราจะได้มีเวลาพอที่จะเขียนงานออกมาได้อย่างดีจะได้หรือไม่ครับ” ไม่ว่าเหตุผลของคุณในการขอเลื่อนคืออะไร อย่าทำให้อาจารย์ขอคุณหน่ายด้วยคำอธิบายไม่จบไม่สิ้น แค่พูดสิ่งที่ต้องการมาเลย อธิบายว่าทำไมคุณถึงจำเป็นจะต้องขอเลื่อนกำหนดส่งงาน และขอบคุณอาจารย์ของคุณที่พิจารณาคำขอของคุณ หากคุณต้องการเลื่อนกำหนดส่งงานเพราะตัวคุณล่าช้าการบ้านไม่ทันเอง จงรับผิดชอบต่อตัวเองแต่ก็ให้ขออาจารย์เลื่อนกำหนดส่งงานดู อาจารย์ส่วนมากจะรู้สึกดีที่คุณพูดความจริง
ขอเลื่อนแต่เนิ่นๆ เท่าที่ทำได้. เข้าหาอาจารย์ของคุณด้วยตัวเอง. อีเมลถามอาจารย์เรื่องการเลื่อนกำหนดส่งงาน. ตัดสินใจว่าจะขอเวลามากน้อยแค่ไหน. ตรวจสอบระเบียบของหลักสูตรที่คุณเรียนให้ดีอีกครั้ง. แสดงหลักฐานว่าคุณป่วยจริง. พูดความจริงหากมีเรื่องฉุกเฉินส่วนตัว. บอกให้อาจารย์ทราบหากคุณมีงานล้นมือ. ใช้จำนวนคนเข้าช่วย. ทำให้เรียบง่ายเข้าไว้.
https://www.wikihow.com/Ask-a-Professor-for-a-Paper-Extension https://www.wikihow.com/Ask-a-Professor-for-a-Paper-Extension
Asking Politely Formulating Your Reason